Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 255/10/4404	Nové Zámky, 14.2.2013
EEČ : 2-33-11-2013

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.11.2011, spisová značka 1 Pv 255/10/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 10.02.2010 uverejnil inzerát na internetovej stránke XXXXX <http://wwwXXXXX.sk>, ktorým ponúkal pod menom „XXXXX“ na predaj mobilný telefón značky iPhone 3G S 32GB za kúpnu cenu 350.-- €, na tento inzerát reagoval poškodený XXXXX, narodený XXXXX,  trvale bytom XXXXX, Ulica XXXXX, ako kupujúci a po telefonickej dohode mu obvinený dňa 12.02.2010 odoslal poštovou dobierkou zásielku, túto si poškodený prevzal dňa 15.02.2010 v pobočke Slovenskej pošty v XXXXX po zaplatení dohodnutej sumy, avšak v zásielke sa nachádzala namiesto mobilného telefónu konzerva, týmto konaním mu bola spôsobená škoda vo výške 350.-- €.

Uznesením prokurátora Okresnej prokuratúry XXXXX zo dňa 7.11.2011, spisová značka 1 Pv 255/10/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresnej prokurátorky v Nových Zámkoch sp. zn. 1 Pv 255/10 zo dňa 07.11.2011, ktoré nadobudlo právoplatnosť dňa 23.11.2011, bolo podľa § 216 odsek 1 Trestného poriadku podmienečne zastavené trestné stíhanie proti obvinenému XXXXX pre prečin podvodu podľa § 221 odsek 1 Trestného zákona, ktorého sa dopustil na tom skutkovom základe, že  dňa 10.02.2010 uverejnil inzerát na internetovej stránke www.XXXXX.sk <http://www.XXXXX.sk>, ktorým ponúkal pod menom „XXXXX“ na predaj mobilný telefón značky iPhone 3G S 32GB za kúpnu cenu 350.-- €, na tento inzerát reagoval poškodený XXXXX, narodený XXXXX,  trvale bytom XXXXX, Ulica XXXXX, ako kupujúci a po telefonickej dohode mu obvinený dňa 12.02.2010 odoslal poštovou dobierkou zásielku, túto si poškodený prevzal dňa 15.02.2010 v pobočke Slovenskej pošty v XXXXX po zaplatení dohodnutej sumy, avšak v zásielke sa nachádzala namiesto mobilného telefónu konzerva, týmto konaním mu bola spôsobená škoda vo výške 350.-- €.

Súčasne podľa § 216 odsek 2 Trestného poriadku bola obvinenému určená skúšobná doba  v trvaní 1 rok, ktorá uplynula dňa 23.11.2012.
	
Po uplynutí skúšobnej doby boli do spisu zabezpečené podklady potrebné pre rozhodnutie o osvedčení obvineného.

	Obvinený je v mieste trvalého bydliska hodnotený pozitívne. Dosiaľ súdne trestaný nebol, nemá záznam v evidencii priestupkov a nie je proti nemu vedené trestné stíhanie v inej veci, je teda možné konštatovať, že obvinený v rámci skúšobnej doby podmienečného zastavenia trestného stíhania viedol riadny život a splnil tak všetky zákonné podmienky pre rozhodnutie o jeho osvedčení.

	S poukazom na vyššie uvedené odôvodnenie bolo potrebné rozhodnúť tak, ako je to opísané vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka